शासकीय दिग्विजय  महाविद्यालय में राज्य सरकार वेतन पैकेज  पर एक दिवसीय जागरूकता कार्यक्रम
दिनाक:-23/01/2026
शासकीय दिग्विजय स्वशासी स्नातकोत्तर महाविद्यालय, राजनांदगांव में राज्य सरकार वेतन पैकेज विषय पर एक दिवसीय जागरूकता कार्यक्रम का सफल आयोजन किया गया। यह कार्यक्रम राज्य सरकार एवं भारतीय स्टेट बैंक (एस.बी.आई.  ) के मध्य हस्ताक्षरित समझौता ज्ञापन (एम .ओ.यु.) के अंतर्गत आयोजित हुआ। कार्यक्रम का उद्देश्य शासकीय कर्मचारियों को वेतन पैकेज से संबंधित बैंकिंग सुविधाओं के साथ-साथ स्वास्थ्य बीमा (हेल्थ इंश्योरेंस) एवं अन्य बीमा योजनाओं की विस्तृत जानकारी प्रदान करना था।
कार्यक्रम का आयोजन एवं संचालन महाविद्यालय के आई. क्यू ए. सी. सेल द्वारा महाविद्यालय की प्राचार्य डॉ. सुचित्रा गुप्ता के कुशल मार्गदर्शन एवं आई. क्यू ए. सी.  समन्वयक श्री युनुज रजा बेग के कुशल नेतृत्व  में किया गया। इस अवसर पर भारतीय स्टेट बैंक के विशिष्ट अतिथि वक्ताओं ने उपस्थित प्राध्यापकों एवं कर्मचारियों को संबोधित किया । मुख्य वक्ता श्री जे. कंपा , मुख्य प्रबंधक, एस.बी.आई.  मुख्य शाखा राजनांदगांव ने राज्य सरकार वेतन पैकेज की प्रमुख विशेषताओं, वेतन खाते, विभिन्न बिमाये , एटीएम कार्ड , ऋण सुविधाओं एवं डिजिटल बैंकिंग सेवाओं की विस्तार से जानकारी दी । श्री विनीत किशोर बस्के, शाखा प्रबंधक, एस.बी.आई.  कलेक्टोरेट शाखा, राजनांदगांव ने वेतन खातों से जुड़ी अतिरिक्त सुविधाओं, सरल बैंकिंग प्रक्रियाओं तथा कर्मचारियों के लिए उपलब्ध विशेष योजनाओं पर प्रकाश डाला । वहीं श्री सुनील तांडेकर, बिजनेस डेवलपमेंट मैनेजर, एस.बी.आई.   जनरल इंश्योरेंस ने स्वास्थ्य बीमा एवं सामान्य बीमा योजनाओं के महत्व को रेखांकित किया। उन्होंने बताया कि हेल्थ इंश्योरेंस किस प्रकार कर्मचारियों एवं उनके परिवार को आकस्मिक चिकित्सा व्ययों से आर्थिक सुरक्षा प्रदान करता है तथा समय पर बीमा कवर लेना क्यों आवश्यक है।
    कार्यक्रम के दौरान अधिकारी , कर्मचारियों  द्वारा वेतन पैकेज एवं स्वास्थ्य बीमा से संबंधित अनेक प्रश्न पूछे गए, जिनका वक्ताओं द्वारा सरल एवं संतोषजनक उत्तर दिया गया। यह कार्यक्रम महाविद्यालय के शासकीय कर्मचारियों, प्राध्यापको  एवं स्टाफ के लिए अत्यंत उपयोगी एवं ज्ञानवर्धक सिद्ध हुआ । कार्यक्रम का संचालन प्रो. वंदना मिश्रा के द्वारा  किया गया एवं  अंत में प्रो. डॉ. प्रमोद महीश के द्वारा धन्यवाद ज्ञापन के साथ कार्यक्रम का समापन किया गया ।

